### Beslutningstema

Udvalget skal træffe beslutning om fremtidsperspektiver i og tilbud om brug af de digitale platforme MinLandsbyApp og [adresse] i [adresse] lokalområder.

### Historik

På Landdistrikts- og Bosætningsudvalgets møde den 5. december 2019 besluttede udvalget at anskaffe MinLandsbyApp som kommunikationsplatform for kommunens landsbyer. Forud for den beslutning har Tønder Kommune tilbudt hjemmesidekomplekset Infoland som kommunikationsplatform i 8 år. Begrundelsen for, at der stilles en kommunikationsplatform til byerne til rådighed, har baggrund i politikken for kultur, fritid og landdistrikter, hvor det specifikt er et ønske fra foreninger og borgere til en fælles kalenderfunktion, støtte til markedsføring og synlighed af foreningernes og byernes aktiviteter.

På Landdistrikts- og Bosætningsudvalgets møde den 5. februar 2020 præsenterede Ballum IT en opdateret version af hjemmesidekomplekset og de første tanker omkring en [adresse] som supplement til det eksisterende hjemmesidekompleks.

På Landdistrikts- og Bosætningsudvalgets møde den 3. december 2020 afsatte udvalget midler til afprøvning af [adresse] app for Jejsing og [adresse]. Samtidig besluttede udvalget at fastholde hjemmesidekomplekset Infoland frem til foråret 2021, og gennemføre en evaluering af begge platforme i foråret 2021.

I perioden fra marts 2020 til udgangen af 2021 har pandemiens konsekvenser betydet, at platformene har været meget lidt brugt, da lokale events ikke kunne gennemføres. Derfor besluttede Landdistrikts- og Bosætningsudvalget på møde i maj 2021 at udsætte evalueringen til efteråret 2022. Evalueringen skulle bestå af en brugerundersøgelse og en sammenligning af funktionaliteten mellem de to platforme.

### Sagsfremstilling

Afprøvningen af de to Thomas Kristoffersen og MinLandsby har været understøttet af forvaltningen i det omfang, det har været muligt. Processen for afprøvningen har været besværliggjort af pandemien, dog har alle byer siden oktober 2021 haft et næsten åbent samfund, og dermed mulighed for at afprøve de to platformes funktionaliteter. Begge platforme har udviklet sig løbende og især Bertram Skoven får løbende tilført nye funktioner ud fra brugernes ønsker.

Evalueringen af platformene via spørgeskemaer til lokalråd og andre brugere er gennemført i perioden fra 20. september til 13. oktober 2022. Der er indkommet i alt 18 besvarelser. 28 lokalråd har fået tilsendt evalueringsskemaet. Udtræk af besvarelserne er vedlagt som bilag.

Forvaltningen har sammenlignet de to platformes funktionalitet og prisniveau. Denne sammenligning fremgår af bilag.

Evalueringen kan ganske kort sammenfattes til, at Kristian Thorsen er landsbyernes foretrukte platform. Det ses især som positivt at App og hjemmeside hænger sammen. En hjemmeside ses som en vigtig funktion i forhold til tilflyttere og folk udefra. App, Facebook og fysiske opslag fungerer for de borgere, der allerede bor i byen.

De byer, der foretrækker MinLandsbyApp, er glade for den nemme brugergrænseflade og tilgængeligheden. App´en kan tilgåes uden password og administratorrettigheder. De vurderer den som nem at anvende.

Ud fra evaluering og sammenligning, og med udgangspunkt i at 10 byer ikke anvender nogen digital platform, er det forvaltningens anbefaling, at der ikke indgåes aftaler med nogen af leverandørerne. I stedet anbefales et årligt tilskud på 3.500 kr. til hvert af de lokalområder, der administrerer enten en lokal App eller en lokal hjemmeside.

Hvis udvalget ønsker at fortsætte med én samlet løsning for alle lokalområder, er det forvaltningens anbefaling at fortsætte samarbejdet med Infoland. Infoland har næsten samme funktionalitet som MinLandsby, og indenfor samme økonomi, tilbyder Infoland både hjemmeside og App, mens MinLandsby alene tilbyder App.

Konsekvenser og muligheder

Hvis udvalget beslutter at udbetale et årligt tilskud på 3.500 kr. til hvert af de lokalområder der administrerer enten en lokal App eller en lokal hjemmeside, betyder det

* ved samme antal aktive landsbyer som nu, en lavere udgift og en højere grad af frihed for lokalområderne, samt en lettelse af forvaltningens arbejde med GDPR og databehandling.
* hvis alle 28 lokalråd vælger at benytte sig af en digital platform, en udgift på 98.000 kr., samtidig med at alle kommunens byer gør sig synlige på internettet, og dermed vil det være en gevinst for tilflyttere og andre, der søger efter informationer om vores kommunale byer og landsbyer.

### Økonomi

Den årlige udgift har hidtil udgjort 151.000 kr.

Ved en beslutning om at yde 3.500 per lokalråd er udgiften:

* Ved 15 aktive landsbyer = 52.500 kr
* Ved 28 aktive landsbyer= 98.000 kr.

### Fagchefen for Plan og Udvikling indstiller,

at der udbetales 3.500 kr. til lokalområder til hvert af de lokalområder, der administrerer enten en lokal App eller en lokal hjemmeside.

### Beslutning

Indstillingen godkendt.

Gustav Clausen deltog ikke i mødet.